open-index/open-wikipedia-markdown huggingface dataset:
Stephen Spender

**Stephen Spender** (1909 Lontoo, Britannia – 1995) oli brittiläinen runoilija, novellisti ja kriitikko. Hän oli 1970–1977 Lontoon yliopistossa englannin kielen professori. Hänen ystäväpiiriinsä kuului nuoruudessa 1930-luvulla vasemmistolaisia kirjailijoita W. H. Auden, Christopher Isherwood, MacNeuce ja Daniel Day-Lewis. Poliittinen asenne näkyy selvästi hänen runoissaan. Hän osallistui Espanjan sisällissotaan tasavaltalaisten puolella. Spender kääntyi kehityksessään myöhemmin porvarillisempaan suuntaan, ja hän siirtyi kirjoittamaan proosaa. Hän kirjoitti 1929 omaelämäkerrallisen teoksen *The Temple*, joka kuitenkin ilmestyi vasta 1988.

## Suomennettuja runoja
;Lähde
Tuomas Anhavan suomentamat kaksi runoa 
** Alati ajattelen heitä (sisältyy myös teokseen: *Maailman runosydän*, toim. Hannu Tarmio ja Janne Tarmio, WSOY Helsinki 1998 )
** Hölderlinin vanhuus
molemmat julkaisuissa:
* *Parnasso* 1955: 7 
* Tuomas Anhava: *Minä kirjoitan sinulle kaukaisesta maasta: runosuomennoksia*, toim. Helena Anhava ja Martti Anhava, Helsinki: Otava 2003 

## Lähteet

## Aiheesta muualla
USS H-5

**USS H-5** (runkonumero SS-148) oli Yhdysvaltain laivaston H-luokan sukellusvene.

## Valmistus

Alus tilattiin Puget Soundin laivastontelakalta. Alus laskettiin vesille 24. syyskuuta 1918 ja otettiin palvelukseen 30. syyskuuta ensimmäisenä päällikkönään luutnantti Gordon Hutchins. 

## Palvelus
Alus osallistui 6. j 7. sukellusvenedivisioonien mukana San Pedron edustalla erilaisiin taisteluharjoituksiin ja koulutuspurjehduksiin ollen toistuvasti huollettavana Mare Islandilla.

Alus lähti 25. heinäkuuta 1922 San Franciscosta sukellusvenedivisioonien kanssa San Pedrosta ja saapui 14. syyskuuta Norfolkiin, missä se poistettiin 20. lokakuuta palveluksesta. Alus poistettiin alusluettelosta 26. helmikuuta 1931. Se myytiin romutettavaksi 28. marraskuuta 1933.
 
## Lähteet
Francesco Mussoni

**Francesco Mussoni** (s. 15. toukokuuta 1971 Città di San Marino) on sanmarinolainen kristillisdemokraatteja edustava poliitikko. Hän aloitti maan kapteenivaltionhoitajana 1. lokakuuta 2021 yhdessä Giacomo Simoncinin kanssa. Aikaisemmin hän toimi virassa lokakuusta 2009 seuraavan vuoden huhtikuuhun yhdessä Stefano Palmierin kanssa. 

Siviiliammatiltaan Mussoni on asianajaja. Mussoni on naimissa ja hänellä on kolme lasta. 

## Kunnianosoituksia

*  Pyhän Kaarlen ritarikunta (Monaco, 2010)

## Lähteet
USS H-6

**USS H-6** (runkonumero SS-149) oli Yhdysvaltain laivaston H-luokan sukellusvene.

## Valmistus

Alus tilattiin Puget Soundin laivastontelakalta. Alus laskettiin vesille 26. elokuuta 1918 ja otettiin palvelukseen 9. syyskuuta ensimmäisenä päällikkönään luutnantti Robert  P. Lucker. 

## Palvelus
Aluksen tukikohtana oli San Pedro Kaliforniassa, jossa se kuului ensin 6. sukellusvenedivisioonaan ja siten 7. sukellusvenedivisioonaan. Alus osallistui Yhdysvaltain länsirannikolla sisaralustensa kanssa erilaisiin taisteluharjoituksiin ja koulutuspurjehduksiin, joiden välillä se teki partiomatkat Santa Catalinan edustalla sekä huollot Mare Islandilla.

Alus lähti 25. heinäkuuta 1922 San Pedrosta sukellusvenedivisioonien kanssa Norfolkiin, jonne se saapui 14. syyskuuta. Alus poistettiin 23. lokakuuta 1922 Norfolkissa palveluksesta ja poistettiin alusluettelosta 26. helmikuuta 1931. Se myytiin romutettavaksi 28. marraskuuta 1933.
 
## Lähteet
George Gordon

**George Gordon** -nimisiä henkilöitä ovat olleet:

* Lord George Gordon (1751–1793), brittiläinen poliitikko
* George Gordon (1836–1911), etelävaltioiden prikaatinkenraali Yhdysvaltain sisällissodassa
* George William Gordon (1820–1865), jamaikalainen liikemies, tilanomistaja ja kansallissankari
* George Hamilton-Gordon (1784–1860), Aberdeenin neljäs jaarli, brittiläinen poliitikko, pääministeri 1852–1855
* George Gordon Byron, *Lordi Byron* (1788–1824), englantilainen runoilija ja poliitikko.
USS H-7

**USS H-7** (runkonumero SS-150) oli Yhdysvaltain laivaston H-luokan sukellusvene.

## Valmistus
Alus tilattiin Puget Soundin laivastontelakalta. Alus laskettiin vesille 17. lokakuuta 1918 ja otettiin palvelukseen 24. lokakuuta ensimmäisenä päällikkönään luutnantti Edmund A. Crenshaw. 

## Palvelus
Aluksen tukikohtana oli San Pedro Kaliforniassa, jossa se kuului ensin 6. sukellusvenedivisioonaan ja siten 7. sukellusvenedivisioonaan. Alus osallistui Yhdysvaltain länsirannikolla sisaralustensa kanssa erilaisiin taisteluharjoituksiin ja koulutuspurjehduksiin, joiden välillä se teki partiomatkoja San Pedron edustalla sekä oli huollettavana Mare Islandilla.

Alus lähti 25. heinäkuuta 1922 San Pedrosta ja saapui 14. syyskuuta Norfolkin laivastotukikohtaan, missä se poistettiin 23. lokakuuta 1922 palveluksesta. Alus poistettiin alusluettelosta 26. helmikuuta 1931 ja myytiin romutettavaksi 28. marraskuuta 1933.
 
## Lähteet
Johan van Scheepen

**Johan van Scheepen** on alankomaalainen kasvitieteilijä. Leidenin yliopistossa koulutuksensa saanut van Scheepen on työskennellyt muun muassa Readingin yliopistossa ja International Cultivar Registration Authorityssä. Hän on ollut mukana nimeämässä muun muassa *[[Hippeastrum papilio]]* -kasvilajia.

## Lähteet
Abadainin palatsi

**Abadainin palatsi** () on palatsi Egyptin pääkaupungissa Kairossa. Sen rakennutti vuonna 1863 Egyptin kediivi Ismail valtionpäämiehen uudeksi asunnoksi. Myöhemmin se on ollut monien historiallisten tapahtumien keskiössä. Nykyisin palatsi on yksi Egyptin presidentin virka-asunnoista.

## Palatsi

Abadainin palatsi sijaitsee Kairossa. Palatsi on rakennettu eurooppalaiseen tyyliin. Se on kaksikerroksinen ja käsittää useita pihoja ja sisäänkäyntejä. Pääsisäänkäynti sijaitsee rakennuksen pohjoisosassa. Palatsi käsitti alkujaan 500 huonetta tai salia. Ensimmäisessä kerroksessa on kaksi salonkia. Palatsissa on myös alun perin valtionpäämiehen asuntona valtaistuinsali ja kuninkaan huoneisto. Sisustus käsittää esimerkiksi marmorilattioita, seinien kohokuvia ja ikkunoiden värillisiä laseja.

## Historia

Egyptin valtionpäämiesten virallinen asuinpaikka oli ollut pitkään Saladinin linnoitus. Uuden virka-asunnon rakennutti valtaan noussut Egyptin kediivi Ismail. Rakennuksen suunnitteli ranskalainen arkkitehti. Rakennustyöt alkoivat vuonna 1863 ja ne kestivät 10 vuotta. Rakennuspaikalla oli aikaisemmin vain viljelymaata, mutta palatsin rakentamisen yhteydessä sen ympärille rakennettiin uusi kaupunginosa eurooppalaisen ruutukaavan mukaisesti perinteisten mutkittelevien katujen sijaan. Palatsi käsitti myös ylellisen koristelun. Sen rakennuttaminen loi huomattavan loven valtion kassaan.

Palatsi oli myöhemmin monen Egyptiä koskeneen historiallisen tapahtuman ytimessä. Niin sanotun Urabi-kapinan aikana Ahmad Urabi kohtasi kediivi Tawfiqin pakottaen tämän taipumaan vaatimuksiinsa, mutta kukistui myöhemmin itse brittien väliintulossa. 4. helmikuuta 1942 britit piirittivät palatsin sotilailla ja panssarivaunuilla pakottaen kuningas Faruqin nimittämään Mustafa al-Nahhasin Egyptin pääministeriksi ja korvaamaan brittien liian saksalaismyönteisenä pitämä aikaisempi hallitus. Palatsi on toiminut presidentti Anwar Sadatin kaudelta lähtien presidentin virka-asuntona. Presidentinpalatseja on kaikkiaan kahdeksan. Palatsissa toimii myös kolme museota.

## Lähteet
Pasi Patokallio

**Pasi Patokallio** (s. 1949, Kangasala) on suomalainen diplomaatti. Hän on ollut Suomen suurlähettiläs Israelissa, Kanadassa ja Australiassa ja johti Suomen kampanjaa paikasta Yhdistyneiden kansakuntien turvallisuusneuvostossa vuonna 2012.  Asevalvonnan asiantuntijana tunnettu Patokallio toimi muun muassa usean NPT-ydinsulkusopimuksen valmistelukomitean istunnon puheenjohtajana ja oli ehdolla Irakin joukkotuhoaseita tutkineen UNMOVIC-komission johtoon.

Vuonna 2018 Patokallio kirjoitti *[[Suomen Kuvalehti|Suomen Kuvalehdessä]]* ja *[[Kanava (aikakauslehti)|Kanava]]*-lehdessä julkaistussa esseessään, että Suomen turvallisuuspoliittinen linja muuttui Tarja Halosen tullessa ulkoministeriksi vuonna 1995. Patokallion mukaan turvallisuuden ydinsisältö on perinteisesti ollut valtakunnan suojeleminen ulkoisilta uhkilta, joista pahimmat ovat sotilaallisia. Halosen aikakaudella Suomen turvallisuusuhkia ei pidetty enää sotilaallisina, vaan turvallisuusuhkiksi nimettiin kansainvälisiä ilmiöitä, kuten ilmastonmuutos. Patokallion mukaan asevaraisesta turvallisuudesta tuli haukkumasana ja aseidenriisunnasta itseisarvo. Huolta kannettiin lähinnä Yhdysvaltain presidentti George W. Bushin toimista, mutta Halosen ulkopoliittisessa ajattelussa ”ei ollut missään vaiheessa sijaa Venäjän toiminnan kriittiselle arvioinnille saati julkiselle arvostelemiselle”. Lisäksi jalkaväkimiinoista luopuminen heikensi merkittävästi Suomen puolustusta.

## Teokset
* 

## Lähteet

## Aiheesta muualla
* Pasi Patokallio tietokirjailija Pekka Virkin vieraana *Jälkisuomettumisen ruumiinavaus* -ohjelmasarjassa, jossa he keskustelevat muun muassa jalkaväkimiinoista ja presidentti Halosesta sarjan 11. jaksossa *[https://www.youtube.com/watch?v=ZPCQebZ0x-Y Miinakielto Halosen sydänasiana]*, 10.2.2024.
Ankannokka-ankerias

**Ankannokka-ankerias** (*Nessorhamphus ingolfianus*) eli **pitkäkaula-ankerias** on serpentiiniankeriaisiin kuuluva kalalaji. Sitä tavataan syvistä vesistä kaikista valtameristä.

## Koko ja ulkonäkö
Ankannokka-ankerias voi kasvaa suurimmillaan noin 60 cm pitkäksi. Ruumiinrakenteeltaan laji on pitkänomainen. Kalan kuono on pitkä. Yläleuka on alaleukaa pidempi ja sen pää on litteä. Ankannokka-ankeriaan selkä- ja peräevät ovat pitkät ja yhtyneet pyrstöevään. Väriltään laji on ruskea ja sävy vaihtelee.

## Levinneisyys ja elintavat
Ankannokka-ankeriasta tavataan lauhkeista ja subtrooppisista vesistä Atlantista, Intian valtamerestä ja Tyynestämerestä. Se on syvän veden kala ja liikkuu syvimmillään 1&nbsp;800 metrin syvyydessä. Lajin ravintoa ovat äyriäiset, erityisesti krillit. Ankannokka-ankerias kutee Sargassomerellä.

## Lähteet
Torrechiara

**Torrechiara** tai **Torrechiaran linna** () on Italian Parman laaksossa sijaitseva 1400-luvulla rakennettu linna. Torrechiara on yksi parhaiten säilyneistä keskiaikaisista linnoista Parman maakunnassa.

Linnan rakennutti Pier Maria Rossi vuosina 1448–1460. Torrechiarassa on kolminkertaiset muurit ja sen sisemmässä linnassa on neljä kulmatornia, jotka on yhdistetty toisiinsa suojakäytävillä. Linnan keskimmäiset korkeat muurit on viistottu. Linnan keskellä on upea neliönmuotoinen päärakennus, joka on koristeltu taidokkailla lombardialaistyylisillä terrakottalistoilla. Linnan sisätilat on koristeltu 1500-luvulla freskoin.

Torrechiara on toiminut muun muassa Ladyhawke – Legenda haukasta -elokuvan ja Borgiat-televisiosarjan kuvauspaikkana.

## Lähteet
Abeyadanan temppeli

**Abeyadanan temppeli** on buddhalainen temppeli Paganin kaupungissa Myanmarissa. Se on saanut nimensä Paganin kuningas Kyanzitthan vaimo Abeyadanan mukaan.

## Temppeli

Abeyadanan temppeli sijaitsee Paganin (nyk. *Bagan*) kaupungissa Myanmarissa eli Burmassa. Vastapäätä temppeliä on Nagayonin pagoda. Temppeli muistuttaa pääosiltaan Nagayonia. Toisin kuin Nagayonilla, Abeyadanan temppeliin kuuluu kuitenkin stupa. Nagayonilla on stupan sijaan sikhara. Temppelin huomattavin patsas esittää Buddhaa *bhumisparsa [[mudra]]* -asennossa. Patsaan molemmilla puolilla on pienemmät Buddhan seuraajien patsaat, jotka saattavat esittää Mogallanaa ja Sariputtaa. Temppelin salin seiniä on koristeltu Jataka-kertomuksen aiheilla. Muita sisäseinien aiheita ovat mahajana-buddhalaiset aiheet, kuten esimerkiksi bodhisattvat, Buddhaa palvova Brahma, Garuda ja Nandi. Salin ulkoseinä on sen sijaan koristeltu konservatiivisempaan theravada-buddhalaiseen tyyliin, jonka aiheita ovat tarat ja bodhisattvat.

## Historia
Abeyadanan temppelin rakennuttajaksi on usein esitetty Paganin kuningas Kyanzitthaa. 1100-luvulla hallinnut Kyanzittha tunnetaan myös esimerkiksi kuuluisamman Ananda-temppeli rakennuttajana. Temppelin viereinen Nagayon on rakennettu vuosina 1102–1103 ja Abeyadanan temppeli lienee rakennettu samoihin aikoihin.

Abeyadanan temppelissä on rakennuttamista myöhemmin tehty kaiverrus, jossa sen rakennuttajana mainitaan Abeyadana, jonka mukaan temppeliä on myöhemmin kutsuttu. Abeyadana oli Kyanzitthan päävaimo. Tarinan mukaan temppeli rakennettiin paikalle, jolla Abeyadana odotti Kyanzitthaa tämän paettua kuningas Sawlua. 

## Lähteet
Gladys

**Gladys** on englantilaisella kielialueella käytetty naisen etunimi. Se on lähtöisin Walesista.

Gladys pohjautuu kymrinkieliseen nimeen *Gwladus*, jonka merkityksestä ja taustasta ei ole varmaa tietoa. Nimi on saatettu johtaa ’prinsessaa’ tarkoittavasta sanasta *gwledig*, mutta kyseessä voi olla myös muunnelma latinalaisesta nimestä Claudia.

Digi- ja väestötietoviraston mukaan Suomessa on vuoteen 2025 mennessä tilastoitu noin 170–180 Gladys-nimistä naista.

## Tunnettuja Gladyseja
* Gladys Bentley (1907–1960), yhdysvaltalainen blueslaulaja, pianisti ja esiintyjä
* Gladys Carson (1903–1987), brittiläinen uimari ja olympiamitalisti
* Gladys Cherono (s. 1983), kenialainen kestävyysjuoksija
* Gladys Cooper (1888–1971), brittiläinen näyttelijä
* Gladys Davies (1892–1981), brittiläinen miekkailija ja olympiamitalisti
* Gladys Eastlake-Smith (1883–1941), brittiläinen tennispelaaja ja olympiavoittaja
* Gladys George (1904–1954), yhdysvaltalainen näyttelijä
* Gladys Lounsbury Hobby (1910–1993), yhdysvaltalainen mikrobiologi
* Gladys Horton (1945–2011), yhdysvaltalainen laulaja
* Gladys Knight (s. 1944), yhdysvaltalainen laulaja ja näyttelijä
* Gladys Moreno (1933–2005), bolivialainen laulaja
* Gladys Powers (1899–2008), brittiläissyntyinen ensimmäisen maailmansodan veteraani
* Gladys Presley, o.s. *Smith*, Elvis Presleyn äiti
* Gladys West (1930–2026), yhdysvaltalainen matemaatikko
* Gladys Yang (1919–1999), kiinalainen kielenkääntäjä

## Lähteet
Young Royals

**Young Royals** on ruotsalainen Netflix-alkuperäissarja, jonka ensimmäinen tuotantokausi julkaistiin 1. heinäkuuta 2021. Sarja sijoittuu kuvitteelliseen Hillerskan sisäoppilaitokseen, johon Ruotsin prinssi Wilhelm joutuu. Prinssi rakastuu työväenluokkaisista oloista tulevaan Simoniin, ja suhdetta on kutsuttu kielletyksi rakkaudeksi. Sarjan ovat luoneet Lisa Ambjörn, Lars Beckung ja Camilla Holter. 

Sarjan toinen tuotantokausi julkaistiin marraskuussa 2022. Kolmas ja samalla viimeinen kausi julkaistiin maaliskuussa 2024.

## Juoni
Ruotsin prinssi Wilhelm lähetetään Hillerskan sisäoppilaitokseen, kun tämä joutuu skandaalin keskelle. Wilhelm yrittää sopeutua maineikkaaseen sisäoppilaitokseen, mutta se osoittautuu haastavaksi, kun hän joutuu salaamaan seksuaalisuutensa ja ihastuksensa samaa sukupuolta olevaan opiskelijaan. Wilhelmistä tulee perillinen, kun hänen veljensä menehtyy yllättäen liikenneonnettomuudessa. Hän yrittää sopeutua uuteen rooliinsa, mutta pian hänen salaisuutensa vuotaa kaikkien tietoon.

## Rooleissa

## Lähteet
Michael Sandel

**Michael Sandel** (s. 1953) on yhdysvaltalainen politiikan tutkija ja filosofi.

Sandel on Harvardin yliopistossa poliittisen filosofian professori. Hänen luentosarjansa "Justice" oli ensimmäinen Harvardin yliopistossa pidetty, joka on ollut vapaasti kaikkien seurattavissa televisiossa ja internetissä.

Kirjassaan *The Tyranny of Merit* Sandel on esittänyt ajatuksia  tietotyöläisten vääristyneestä ylilyöntiasemasta länsimaissa. Hallitseva tavoite on yksilön ja varsinkin asiantuntijaluokan omat saavutukset ja syrjäytetty yhteinen hyvä. Teos on saksalaisen sosialidemokraattisen poliitikon Olaf Scholzin lempikirjoja.

## Lähteet

## Aiheesta muualla
USS H-9

**USS H-9** (runkonumero SS-152) oli Yhdysvaltain laivaston H-luokan sukellusvene.

## Valmistus

Alus tilattiin Puget Soundin laivastontelakalta. Alus laskettiin vesille 23. marraskuuta 1918 ja otettiin palvelukseen 25. marraskuuta ensimmäisenä päällikkönään luutnantti Clarke Withers. 

## Palvelus
Aluksen tukikohtana oli San Pedro Kaliforniassa, jossa se kuului ensin 6. sukellusvenedivisioonaan ja siten 7. sukellusvenedivisioonaan. Alus osallistui Yhdysvaltain länsirannikolla sisaralustensa kanssa erilaisiin taisteluharjoituksiin ja koulutuspurjehduksiin, joiden välillä se teki partiomatkat Santa Catalinan edustalla sekä huollot Mare Islandilla.

Alus lähti 25. heinäkuuta 1922 San Pedrosta sukellusvenedivisioonien kanssa. Osasto saapui 14. syyskuuta Norfolkiin, jossa alus poistettiin 3. marraskuuta palveluksesta. Se poistettiin alusluettelosta 26. helmikuuta 1931 ja myytiin romutettavaksi 28. marraskuuta 1933.
 
## Lähteet
Sanpeten piirikunta

**Sanpeten piirikunta** () on Yhdysvaltojen Utahin osavaltiossa sijaitseva piirikunta. Sen väkiluku oli 28&nbsp;437 vuonna 2020. Piirikunnan hallintokeskus on Mantin kaupunki. Piirikunta perustettiin 31. tammikuuta 1850.

## Lähteet

## Aiheesta muualla
Helsinki Vampire

**Helsinki Vampire** on  Jyrki 69:n debyyttialbumi, joka julkaistiin 23. kesäkuuta 2017. Albumin on tuottanut, miksannut ja masteroinut Johnny Lee Michaels.
## Kappaleet
# 
# 
# 
# 
# 
# 
# 
# 
# 
# 
# 

## Lähteet
Zoran Džorlev

**Zoran Džorlev** (; 10. tammikuuta 1967 Strumica – 1. tammikuuta 2021 Skopje) oli pohjoismakedonialainen viulisti, laulaja ja sovittaja.

Džorlev syntyi musikaaliseen perheeseen. Hänen isänsä oli orkesteria johtanut kansanmusiikin tekijä. Džorlev soitti alun perin trumpettia, harmonikkaa ja kitaraa. 10-vuotiaana hän aloitti viulunsoiton. Hän valmistui Pyhien Kyrilloksen ja Methodioksen yliopistosta viulunsoitossa vuonna 1990; hänellä oli myös maisterin arvo folkloristiikassa.

Džorlev soitti Pohjois-Makedonian oopperan ja baletin orkesterissa 14 vuoden ajan, josta kolme vuotta varakonserttimestarina. Hän soitti myös muun muassa Makedonian kamariorkesterissa, Pohjois-Makedonian filharmonikoissa ja Makedonian radiotelevision kansanorkesterissa. Džorlev juonsi Makedonian radiotelevision eri musiikkiohjelmia. Vuosina 2011–2017 hän johti Tanec-kansantanssi- ja lauluyhtyettä. Džorlev tuli tunnetuksi kansanmusiikkisovituksistaan ja -esityksistään sekä elokuvamusiikin ja jazzin sovituksistaan. Hän piti runsaasti resitaaleja kotimaassaan ja esiintyi myös kansainvälisesti. Džorlev sai useita palkintoja valtiollisissa viulu- ja kamarimusiikkikilpailuissa. Hän toimi lisäksi itse kilpailujen tuomaristoissa.

Džorlev johti skopjelaista DMBUC Ilija Nikolovski-Luj -oppilaitosta, jossa oli toiminut viuluprofessorina vuodesta 2000. Hän kuoli 53-vuotiaana COVID-19-komplikaatioihin.

## Lähteet
Hard Skool

**Hard Skool** on Guns N’ Rosesin EP, joka julkaistiin vuoden 2022 alussa. Kappaleet ”Hard Skool” ja ”Absurd” ovat peräisin Chinese Democracy-albumin sessioista.  
## Kappaleet
# 
# 
# 
# 

## Lähteet
The First Purge

**The First Purge** on vuonna 2018 ensi-iltansa saanut yhdysvaltalainen dystooppinen toimintatrilleri, jonka on ohjannut Gerard McMurray sekä tähdittänyt Y’lan Noel, Lex Scott Davis, Joivan Wade ja Steve Harris. Elokuva on *The Purge* -elokuvasarjan neljäs osa, ja esiosa sen aiemmille elokuville *[[Puhdistuksen yö]]* (2013), *[[Puhdistuksen yö: Anarkia]]* (2014) ja *[[Puhdistuksen yö: Vaalivuosi]]* (2016).

*The First Purge* julkaistiin 4. heinäkuuta 2018. Se tuotti maailmanlaajuisesti yli 137 miljoonaa dollaria, ollen elokuvasarjan tuottoisin osa. Se sai kuitenkin ristiriitaisen vastaanoton kriitikoilta edeltäjiensä tapaan.

## Näyttelijät

## Lähteet

## Aiheesta muualla
* Virallinen sivusto 
*
Manès Sperber

**Manès Sperber** (1905 Zabłotów, Galitsia (sill. Itävaltaa, nyk. Ukrainaa) – 1984 Pariisi, Ranska) oli galitsialainen juutalainen kirjailija. Hän asui 1927–1933 Berliinissä ja toimi siellä psykologina. Sittemmin hän asui Pariisissa, jossa hän kuoli.

Sperber käsittelee esseissään muun muassa juutalaista identiteettiä, väkivaltaa ja diktatuuria. Hänen omaelämäkertansa *All das Vergangene* ilmestyi 1974–1977.

## Palkinnot ja tunnustukset
* Georg Büchner -palkinto: 1975

## Lähteet

## Aiheesta muualla
Verkosto (jumalanpalvelusyhteisö)

**Verkosto** on pääkaupunkiseudulla toimiva evankelis-luterilainen jumalanpalvelusyhteisö, joka on perustettu vuonna 1999. Yhteisö tekee yhteistyötä Malmin, Munkkiniemen ja Espoonlahden sekä vuodesta 2024 lähtien myös Roihuvuoren seurakuntien kanssa. Verkoston jumalanpalveluksiin on mahdollista osallistua myös etänä internetin kautta. Yhteisön piirissä toimii useita pienryhmiä, ja lisäksi se järjestää alfa-kursseja sekä avioliitto- ja vanhemmuuskursseja. Verkosto kertoo visiokseen *rakastamme jokaista, palvelemme yhteiskuntaa ja elävöitämme kirkkoa*. Verkoston entinen työntekijä Petri Patronen luonnehtii yhteisön palveluksia "tavallisiksi luterilaisiksi palveluksiksi, joissa on kevyttä musiikkia".

Yhdessä Malmin ja Espoonlahden seurakuntien kanssa Verkosto järjestää koko perheen *Messy Church* -toimintaa sunnuntaisin muutamia kertoja vuodessa. Messy Church on toiminnallinen, kaiken ikäisille suunnattu jumalanpalveluksen muoto.

## Katso myös
* Uskonto Helsingissä
* Uskonto Espoossa
* Helsingin seurakuntayhtymä

## Lähteet
Islamic Cultural Center of New York

**Islamic Cultural Center of New York** on moskeija ja kulttuurikeskus Yhdysvaltain New Yorkissa Manhattanilla. Moskeija oli kaupungin ensimmäinen varta vasten moskeijaksi rakennettu rakennus. Moskeija valmistui vuonna 1990 ja sen viralliset avajaiset pidettiin vuonna 1991.

## Kohde
Nykyinen Islamic Cultural Center of New York. sijaitsee Yhdysvaltojen New Yorkin Manhattanilla osoitteessa 1711 Third Avenue. Sen moskeija rakennettiin perinteiseen islamilaiseen tyyliin, mutta New Yorkin nykyaikaisempaan maisemaan sovitettuna. Koska moskeija on rakennettu kohti Mekkaa, se on noin 29 asteen kulmassa Manhattanin ruutukaavaan nähden.

## Historia
Alkuperäinen Islamic Cultural Center of New York perustettiin vuonna 1963 osoitteessa 1 Riverside Drive. Paikalle kaavailtiin moskeijaa, museota, kirjastoa ja koulua. Vain kolme vuotta myöhemmin hankittiin kuitenkin toinen tontti osoitteessa 1711 Third Avenue. Paikalla oli viisikerroksinen rakennus, jonka tilalle haluttiin rakentaa maamerkkimäinen moskeija. Moskeijan rakentamiseen saatiin lahjoituksia Saudi-Arabiasta, Kuwaitista, Libyasta ja Malesiasta. Rakennuksen suunnittelu annettiin arkkitehtitoimisto Skidmore, Owings and Merrillille vuonna 1987. Minareetin suunnitteli Swanke Hayden Connell. Rakennustyöt saatiin päätökseen joidenkin myöhästymisien jälkeen vuonna 1990. Viralliset avajaiset pidettiin 25. syyskuuta 1991. Rakennushankkeen hinnaksi tuli lopulta noin 17 miljoonaa dollaria. Moskeija oli New Yorkin ensimmäinen varta vasten moskeijaksi rakennettu rakennus. Sen perjantairukouksissa käy viikoittain noin 4&nbsp;000 rukoilijaa.

## Lähteet

## Aiheesta muualla
*Viralliset sivut
Pelle Hermanni (elokuva)

**Pelle Hermanni** on suomalainen elokuva, joka sai ensi-iltansa 9. syyskuuta 2022.

Elokuvan on ohjannut Timo Koivusalo, joka on myös käsikirjoittanut elokuvan yhdessä Pelle Hermanni -hahmon luoneen Simo Ojasen kanssa. Pääroolissa Pelle Hermannina nähdään Vesa Vierikko. Muissa rooleissa näyttelevät muun muassa Martti Suosalo, Hannu-Pekka Björkman, Iina Kuustonen, Minttu Mustakallio ja Helena Vierikko. Elokuvan pääkuvauspaikka oli Porin Kirjurinluoto.

Elokuvaa rahoitti kotimaisten elokuvien tuotantoa tukeva rahasto Finnish Impact Film Fund.

Elokuvan tuotti Artista Filmi ja sen levittää Aurora Studios. 

Elokuvan kakkososan (*[[Pelle Hermanni ja hypnotisoija]]*) kuvaaminen aloitettiin jo ennen ensimmäisen osan ensi-iltaa kesäkuussa 2022.

## Rooleissa

## Vastaanotto

Elokuva sai arvostelijoilta heikot arviot. Veli-Pekka Lehtonen kuvaili elokuvaa halvaksi kopioksi Risto Räppääjä -elokuvista, joita Koivusalo oli aiemmin tehnyt. Hän piti käsikirjoitusta, ohjausta ja kameratyötä laiskana. Juho Rissasen mielestä elokuva oli ankea, iloton ja sekava. Hänestä Koivusalon ensimmäisistä Pekko-elokuvista tutut tunnusmerkit kuten innoton tarinankerronta ja tönkkö näytteleminen ovat vahvasti läsnä. Surkeinta hänestä oli, että nimihahmo oli sysätty sivurooliin. Hannu Lieksosta Koivusalon elokuva on tutun kankea.

## Lähteet

## Aiheesta muualla
* Elokuvan traileri YouTubessa
Cimarronin piirikunta

**Cimarronin piirikunta** () on Yhdysvaltojen Oklahoman osavaltiossa sijaitseva piirikunta. Sen väkiluku oli 2&nbsp;296 vuonna 2020. Piirikunnan hallintokeskus on Boise Cityn kaupunki. Piirikunta perustettiin vuonna 1907.

## Lähteet

## Aiheesta muualla
Taneli Lassila

**Taneli Lassila** (s. 27. lokakuuta 1998) on suomalainen pesäpalloilija. Lassila edustaa Ykköspesikseen kaudeksi 2023 noussutta Jyväskylän Kiriä, johon hän siirtyi tamperelaisesta Manse PP:stä kaudeksi 2022. Hänen kasvattajaseuransa on Vimpelin Veto. Lassila on saavuttanut urallaan yhden SM-kullan Manse PP:ssä kaudella 2021 ja yhden SM-pronssin Vimpelin Vedossa kaudella 2018. Hän pelaa sisäpelissä vaihtajana ja ulkokentällä lukkarina. Lassila on pelannut urallaan 17 Superpesiksen runkosarjaottelua. Näissä hän on lyönyt yhden kunnarin ja viisi tavallista juoksua, tuonut neljä juoksua ja kerännyt 30 kärkilyöntiä. Tilastot päivitetty kauden 2022 jälkeen. Lassilan veljet Aleksi ja Eemeli pelaavat Superpesistä Vimpelin Vedossa.

## Lähteet
Arne Andersson (liikenneneuvos)

**Arne Valdemar Andersson** (14. maaliskuuta 1906 Helsingin maalaiskunta – 26. lokakuuta 1973 Lohja) oli yrittäjä ja yritysjohtaja, joka sai liikenneneuvoksen arvon.

Andersson syntyi maanviljelijän poikana, mutta aloitti liikennöinnin jo 20-vuotiaana omalla pakettiautolla. Vuonna 1927 hän aloitti linja-autoliikenteen Helsingin ja Seutulan välillä ja 1929 reitillä Helsinki–Kirkkonummi–Siuntio–Lohja, jolloin hänellä oli jo kolme linja-autoa. Andersson perusti vuonna 1935 sittemmin liikenneneuvoksen arvon saaneen Sigurd Wikströmin ja August Hongiston kanssa Lohjan Liikenne -yhtiön, ja Anderssonista tuli sen toimitusjohtaja. Lohjan Liikenne laajensi reittejään Uudellamaalla ja toimintaansa myös ostamalla muita yrityksiä, talvisotaan mennessä sillä oli jo kuusitoista linja-autoa. Sotien aikana Andersson toimi väestönsuojelu- ja ilmatorjuntajoukoissa. Kun liikennöintireittejä jouduttiin sotien jälkeen uusimaan Neuvostoliiton vuokrattua Kirkkonummen kunnan osia, Lohjan Liikenne kasvoi sekä uusien reittien että yrityskauppojen myötä. Vuonna 1966, kun Andersson sai liikenneneuvoksen arvonimen, yhtiöllä oli jo 47 linja-autoa ja se ajoi myös monia kaukoreittejä, esimerkiksi Hankoon ja Tammisaareen. Lohjan paikallisliikenne oli täysin yhtiön hoitamaa. Kun Andersson jäi eläkkeelle 1967, yhtiön toimitusjohtajana jatkoi hänen vävynsä Lauri Leikola, joka sai appensa tavoin liikenneneuvoksen arvonimen, vuonna 1984.

## Lähteet
Kalevi Väyrynen

**Kalevi Päivö Pietari Väyrynen** (3. syyskuuta 1914 Sortavala – 13. tammikuuta 1980) oli suomalainen arkkitehti, joka työskenteli Varkauden ja Riihimäen kauppalanarkkitehtinä.

Väyrynen kirjoitti ylioppilaaksi Sortavalan lyseosta 1932 ja valmistui arkkitehdiksi Teknillisestä korkeakoulusta 1937. Lisäoppia hän hankki opintomatkoilla Ruotsiin, Tanskaan, Saksaan, Ranskaan, Portugaliin ja Yhdysvaltoihin. Työuransa Väyrynen aloitti Arkkitehtitoimisto M. Paalasen palveluksessa 1936–1937 ja siirtyi sieltä SOK:n rakennusosaston arkkitehdiksi vuosiksi 1937–1938. Lääkintöhallituksen ylimääräisenä arkkitehtinä hän työskenteli 1939–1940 ja Arkkitehtitoimisto Alvar Aallon toimistopäällikkönä 1941.

Varkauteen Väyrynen muutti saatuaan toimen A. Ahlström Oy:n Varkauden talotehtaalta tehtaanarkkitehtinä 1944–1948. Siellä hän vastasi teollisesti tuotettujen talojen suunnittelusta, jota hän oli tehnyt ja Aallon toimistossa. Sitä seurasi kymmenvuotinen ura Varkauden kauppalan ensimmäisenä kauppalanarkkitehtinä 1948–1958, jona aikana hän suunnitteli kauppalaan useita rakennuksia ja asemakaavoja. Riihimäen kauppalanarkkitehtinä hän aloitti 1958 ja Riihimäen muuttuessa kaupungiksi 1960 hänestä tuli sen ensimmäinen kaupunginarkkitehti. Riihimäellä Väyrysellä oli myös luottamustehtävänä julkisivulautakunnan puheenjohtajuus.

## Suunnittelutöitä
* Rahapuu-reliefi Varkauden kaupungintalon ulkoseinässä
* Varkauden talouskoulu
* Lehtoniemen koulu, Varkaus
* Könönpellon koulu, Varkaus
* Luttilan siunauskappeli, Varkaus
* Huvipirtti, Varkaus
* Kisapuiston katsomo, Varkaus
* Varkauden vesitorni
* Varkauden Ortodoksinen kirkko
* Kuoppakankaan asemakaava, Varkaus
* Useita asuin- ja liikerakennuksia Varkauteen
* AsOy Hämeentorni, Hämeenkatu, Riihimäki 1963
* AsOy Kantaja, Hämeenkatu, Riihimäki
* AsOy Karmankulma, Hämeenkatu, Riihimäki
* AsOy Riihimäen Pohjoiskaarre, Hämeenkatu, Riihimäki
* Entinen Helsingin osakepankin talo, Hämeenkatu, Riihimäki
* Helsingin Työväen Säästöpankin talo, Hämeenkatu, Riihimäki
* Kiinteistö Oy Hämeenkaarre, Hämeenkatu, Riihimäki 1960

## Lähteet
Südschleswigscher Wählerverband

**Südschleswigscher Wählerverband** (**SSW**) (tanskaksi *Sydslesvigsk Vælgerforening*, pohjoisfriisiksi: *Söödschlaswiksche Wäälerferbånd*) eli Etelä-Schleswigin äänestäjäyhdistys on alueellinen poliittinen puolue Schleswig-Holsteinissa Pohjois-Saksassa. Puolue edustaa osavaltion tanskalaisia ​​ja friisiläisiä vähemmistöjä. 

Lokakuussa 2021 puolueen puheenjohtajaksi valittiin Christian Dirschauer. 

## Historia
Puolue perustettiin vuonna 1948 edustamaan Saksan tanskalaista vähemmistöä. Perustamisen yhteydessä siihen liittyi myös aiemmin perustettu friisiläisiä edustanut puolue. Perustamisvuonnaan puolue osallistui myös ensimmäisiin vaaleihinsa, kunnallisvaaleihin, ja voitti 26 % äänistä. 

SSW on edustettuna Schleswig-Holsteinin maapäivillä sekä osavaltion useissa piirikunta- ja kunnanvaltuutoissa. Osavaltion maapäivillä puolueella on kolme edustajaa. SSW ei ole yleensä osallistunut liittopäivävaaleihin. Vuoden 2021 liittopäivävaaleihin puolue osallistui ensimmäistä kertaa sitten vuoden 1961. Vuoden 2021 liittopäivävaaleissa puolue onnistui voittamaan yhden paikan Saksan liittopäivillä. Koska SSW edustaa Saksan liittovaltion tunnustamia vähemmistöjä, siihen ei sovelleta normaalia 5 % äänikynnystä.

## Ideologia ja näkemyksiä
Kansallista vähemmistöä edustavana puolueena SSW kieltäytyy asettamasta itseään perinteiselle oikeisto-vasemmistoakselille. Mutta se kuitenkin ajaa pohjoismaista yhteiskuntamallia, johon kuuluu vahvan hyvinvointiyhteiskunnan suosiminen ja vapaampi työvoimapolitiikka. 

SSW on Euroopan vapaan allianssin jäsen.

## Galleria

Tiedosto:SSW Landtagswahlergebnisse.svg|Puolueen kannatus maapäivävaaleissa vuosina 1947–2017


## Lähteet

## Aiheesta muualla
* Puolueen kotisivut (saksaksi, tanskaksi ja englanniksi)
Ladyhawke – Legenda haukasta

**Ladyhawke – Legenda haukasta** on vuonna 1985 ensi-iltansa saanut Richard Donnerin ohjaama yhdysvaltalainen fantasiaelokuva. Elokuvan pääosissa ovat Matthew Broderick, Rutger Hauer ja Michelle Pfeiffer.

Varas Philippe Gaston pakenee Aquilan tyrmästä käymälän kautta. Sotilaat ajavat häntä takaa ja ovat tappaa hänet, mutta kapteeni Navarre pelastaa Gastonin. Navarre vaeltaa mukanaan lumottu haukka. Aquilan piispa on aikoinaan kironnut Navarren ja hänen rakastettunsa Lady Isabeaun. Navarre aikoo tappaa piispan, ja siihen hän tarvitsee Gastonin apua.

## Näyttelijät

## Lähteet
Samma gamla vanliga

**Samma gamla vanliga** on ruotsalaisen rap-artistin A36:n kappale, joka julkaistiin singlenä 9. huhtikuuta 2021. Se oli yksi julkaisua seuranneen kesän suosituimmista kappaleista Pohjoismaissa. Syyskuuhun mennessä kappaletta oli kuunneltu maailmanlaajuisesti suoratoistopalveluiden kautta yli 36 miljoonaa kertaa, ja sitä ylistivät muun muassa ruotsalainen laulaja Zara Larsson ja jalkapalloilija Zlatan Ibrahimović. Kappale pysyi Ruotsin singlelistan kärjessä kuusi perättäistä viikkoa.

Syyskuussa 2021 kappaleesta julkaistiin suomalainen uudelleenversiointi, jolla esiintyvät A36:n lisäksi Cledos, Ibe ja Averagekidluke. Remix nousi Suomen virallisen singlelistan ensimmäiselle sijalle.

## Listasijoitukset

## Lähteet
Marlon Humphrey

**Marlon N. Humphrey** (s. 8. heinäkuuta 1996, Hoover, Alabama) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Humphrey edustaa Baltimore Ravensia.

Humphrey pelasi yliopistotasolla kaksi vuotta, kun hän edusti Alabaman yliopistoa vuodet 2015 ja 2016. Hän pelasi Alabamassa 29 ottelua, joissa teki 81 taklausta ja viisi syötönkatkoa. Baltimore Ravens varasi Humphreyn  ensimmäisellä kierroksella 16. pelaajana. Ravens ja Humphrey solmivat nelivuotisen tulokassopimuksen toukokuussa 2017. Kauden 2019 jälkeen Humphrey valittiin sekä All-Pro-joukkueeseen että Pro Bowliin. Huhtikuussa 2020 Ravens käytti tulokassopimuksen optiovuoden, ja lokakuussa 2020 Ravens ja Humphrey solmivat viisivuotisen jatkosopimuksen, jonka kokonaisarvo oli 97,5 miljoonaa dollaria. Humphrey on pelannut NFL:ssä (tilanne 27. syyskuuta 2021) 64 ottelua, joissa on tehnyt 236 taklausta ja kahdeksan syötönkatkoa.

## Lähteet
Knut Fredriksson

**Knut ”Favör-Fredrik” Rudolf Fredriksson** (3. maaliskuuta 1930 Gustavsfors &ndash; 19. toukokuuta 2019) oli ruotsalainen yleisurheilija, joka kilpaili keihäänheitossa. Hän edusti seuratasolla aluksi asuinseutunsa Bengtsforsin IK Favöriä ja myöhemmin karlstadilaista IF Götaa.

Knut Fredriksson nousi Ruotsin keihäskärkeen vuonna 1952 sijoittuessaan mestaruuskisoissa hopealle Per-Arne Berglundin voittaessa. Vuonna 1954 hän otti ensimmäisen mestaruutensa. Sen jälkeen Berglund otti vielä kolme mestaruutta Fredrikssonin palatessa maansa mestariksi seuraavan kerran vuonna 1958, jonka jälkeen hän voittikin Ruotsin mestaruuden vielä kaksi kertaa. Vuodesta 1958 tuli Fredrikssonille muutenkin menestyksellinen, sillä hän paransi maansa ennätystä vuoden 1958 aikana kolme kertaa. Tällöin hän ylitti 80 metrin rajan ennätyksen ollessa kauden päätteeksi 81,63 metriä. Vuonna 1959 hän paransi Ruotsin ennätyksen lukemiin 82,96&nbsp;m, joka säilyi maan ennätyksenä vuoteen 1968 Åke Nilssonin rikkoessa silloin Fredrikssonin ennätyksen.

Suomi-Ruotsi -maaotteluissa ”Favör-Fredrik” otti voiton neljä kertaa. Ensimmäisessä Suomi-Ruotsi -maaottelussa syyskuussa 1954 hän otti hieman yllättäen voiton uudella silloisella Ruotsin ennätyksellä 76,74. Ensimmäisen kerran Fredriksson oli vahvasti ehdolla vuoden 1956 Melbournen olympialaisiin, mutta jäi niukasti rannalla. Hänen matkustamistaan kisoihin olisi avustettu kansalaiskeräyksellä, mutta Fredriksson ei sitä halunnut. Kansainvälisissä arvokisoissa Fredriksson oli 9:s vuoden 1958 Tukholman EM-kisoissa ja 6:s Rooman vuoden 1960 olympialaisissa . Amerikkalainen yleisurheilulehti *[[Track & Field News]]* valitsi Fredrikssonin 3. parhaaksi keihäsmieheksi maailmassa vuonna 1959, viidenneksi vuonna 1958 ja kymmenenneksi vuonna 1960.

Uransa aikana Fredriksson valittiin yleisurheilun Stora Grabbar-jäseneksi #184 vuonna 1956.

Knut Fredriksson oli tottunut tekemään raskasta työtä jo nuoruudessaan. Myöhemmin hän oli tehdastyöläisenä kotipaikkakuntansa sellusloosatehtaalla ja sen jälkeen Volvon autotehtaalla. Fredriksson oli naimisissa vuodesta 1953, ja heillä oli kaikkiaan neljä lasta.

## Viitteet
The Villages (Florida)

**The Villages** on väestönlaskennallinen asuinalue ja yhteisö Floridan osavaltiossa Yhdysvalloissa, jossa saa vakituisesti asua vain yli 55-vuotiaita ihmisiä. Alue sanoo tarjoavansa ikäihmisille täydelliset puitteet onnellisen eläkkeen, sekä loppuelämän viettämiseen.

The Villagesia alettiin rakentamaan 1960-luvulla ja vuosina 2010–2020 se oli Yhdysvaltojen nopeiten kasvava metropolialue. Se koostuu useista naapurustoista ja yhteisöistä, jotka yhdessä muodostavat kylät, *villages*.

## Historia
The Villagesin rakentaminen alkoi 1960-luvulla, kun michiganilainen bisnesmies Harold Schwartz alkoi investoimaan ja myymään tontteja sekä maa-alueita nykyisen The Villagesin alueelta. 1980-luvulla Schwartzin poika H. Gary Morse liittyi osaksi projektin johtoa, jolloin siitä alettiin suunnitelmallisesti rakentamaan eläkeyhteisöä kattavine palveluineen. Nykyisen nimensä *The Villages* alue sai vuonna 1992.

1990-luvun alkupuolella The Villagesissa oli kolme golf-kenttää, neljä ravintolaa, sekä teltta, jossa järjestettiin joka ilta tansseja. 2020-luvun The Villagesissa on arviolta 100 tenniskenttää, 100 pickleballkenttää, 81 uima-allasta sekä 54 golfkenttää, joilla on yhteensä 540 reikää, eli alueellisesti eniten reikiä koko maailmassa. Alueen asukkaat kutsuvat The Villagesia "aikuisten Disneylandiksi."

Vuonna 2021 RCLCO valitsi The Villagesin kahdeksannen kerran putkeen vuoden eniten myyväksi rakennetuksi yhteisöksi.

## Väestö
1990-luvulla The Villagesissa oli noin 8000 asukasta. Vuosien 2010–2020 välillä The Villagesin väkiluku kasvoi 54.29%. Vuonna 2020 väkiluku oli 79 372 ihmistä ja väestön keski-ikä oli 71.7 vuotta. Väestöstä 98% on valkoisia. Asukkaiden vuositulojen kerkiarvo on 63,841 dollaria. 

Vähintään 80 prosentissa The Villagesin kodeista on asuttava ainakin yksi vähintään 55-vuotias henkilö. Alle 19-vuotiaat eivät saa oleskella The Villagesissa ilman lupaa. Esimerkiksi lapsenlapset saavat oleskella alueella vain luvan kanssa, ja silloinkin korkeintaan 30 päivää kalenterivuoden aikana.

## Paikallinen media
The Villagesissa toimii lähialueiden, kuten Tampan ja Orlandon radiot ja televisiokanavat, mutta alueella on myös paikallista mediaa.

* The Villages News, verkkolehti
* The Villages Daily Sun, paikallinen sanomalehti
* WVLG radiokanava

## Populaarikulttuurissa

Vuonna 2020 julkaistu dokumenttielokuva Some Kind of Heaven kertoo The Villagesista ja sen asukkaista.

## Lähteet
Beaverin piirikunta (Oklahoma)

**Beaverin piirikunta** () on Yhdysvaltojen Oklahoman osavaltiossa sijaitseva piirikunta. Sen väkiluku oli 5&nbsp;049 vuonna 2020. Piirikunnan hallintokeskus on Beaverin kunta. Piirikunta perustettiin vuonna 1890.

## Lähteet

## Aiheesta muualla
Liffré

**Liffré** () on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 17 kilometriä Rennesin kaupungista koilliseen.

Kaupunki sijaitsee hyvien liikenneyhteyksien varrella ja se on vireä teollisuuspaikkakunta. Kaupungin huomattavimpia työllistäjiä on Canon Bretagne, joka on toiminut paikkakunnalla vuodesta 1984 lähtien. Sen palveluksessa on yli 600 työntekijää. 

## Lähteet

## Aiheesta muualla
École nationale supérieure des mines de Paris

**École nationale supérieure des mines de Paris** (**Mines ParisTech**) on ranskalainen *[[grande école]]* ja erottamaton osa PSL Research Universityä. Kuningas Ludvig XVI perusti sen vuonna 1783.

## Kuuluisia valmistuneita
* Isabelle Kocher, ranskalainen yritysjohtaja
* Georges Matheron, tilastotieteen erityisalan geostatistiikan perustajia
* Jacques Attali, ranskalainen ekonomi.

## Lähteet
*Mines ParisTech kotisivut

### Viitteet
Jukka Laurila

**Jukka Pekka Laurila** (16. tammikuuta 1949 Helsinki – 7. syyskuuta 2017 Oulu) oli suomalainen arkkitehti, joka edisti puun käyttöä arkkitehtuurissa ja rakentamisessa.

Laurila tutustui lukion jälkeen arkkitehdin työhön Kari Järvisen arkkitehtitoimistossa ja opiskeli alaa Oulun yliopiston arkkitehtuurin osastolla, jossa aloitti 1973 ja valmistui 1992. Laurila työskenteli 1980-luvulla useiden arkkitehtien kumppanina ja itsenäistyi 1990-luvun alussa perustaen Arkkitehtitoimisto Jukka Laurilan. Päätyönsä ohessa hän työskenteli Oulun yliopiston arkkitehtiosastolla tuntiopettajana. Laurilan toimisto oli monen nuoren, uransa alussa olleen arkkitehdin työpaikka. Arkkitehtina Laurila oli parhaimmillaan silloin, kun asiakkaan kanssa syntyi hyvä vuoropuhelu, joka usein johti pitkään ystävyyteen.

## Suunnittelutöitä
* Jurveliuksen talon peruskorjaus, Oulu
* Maikkulan kartanoalueen korjaus- ja uudisrakennustyö, Oulu
* Oulun Osuuskaupan korjaus- ja uudisrakennustyö, Oulu
* Waenerbergin talon peruskorjaus, Oulu (yhdessä Ulla ja Lasse Vahteran kanssa)

## Palkintoja
* Pohjois-Pohjanmaan Viiskanta -rakennussuojelupalkinto, 1998, 1999 ja 2003
* Puupalkinto-kunniamaininta, 2000
* Puupalkinto-tunnustuspalkinto, 2002

## Lähteet
Jefferson Market Library

**Jefferson Market Library** eli **Jefferson Market Courthouse** on historiallinen rakennus New Yorkin Manhattanilla. Rakennus valmistui vuonna 1876 oikeustaloksi mutta toimii nykyisin New York Public Libraryn sivukirjastona. Se on tyyliltään goottilainen.

## Rakennus

Jefferson Market Library sijaitsee New Yorkin Manhattanilla Greenwich Villagen kaupunginosassa, tarkemmin 10th Streetin ja Sixth Avenuen risteyksen luoteisnurkassa. Värikäs rakennus edustaa tyyliltään goottilaista arkkitehtuuria, ja siihen kuuluu 52 metriä korkea kellotorni. Tornin yläosassa on neljä kellotaulua ja suuri soittokello. Noin 5&nbsp;400 kiloa painava pronssinen soittokello on peräisin rakennuksen paikalla sijainneesta palotornista. Kellon valoi Jones & Company vuonna 1863.

## Historia

Jefferson Market Library on saanut nimensä paikalla sijainneelta Jefferson Marketin torilta. Torilla kohosi puinen palotorni, joka purettiin vuonna 1873. Sen tilalle rakennettiin punatiilinen rakennusryhmä, johon sisältyi kauppahalli, paloasema, putka ja oikeustalo, Jefferson Market Courthouse. Oikeustalon suunnittelivat arkkitehdit Frederick Clarke Withers ja Calvert Vaux vuonna 1876, ja se edusti tyyliltään venetsialaista gotiikkaa. Rakennuskustannukset olivat 360&nbsp;000 dollaria. Yhdysvaltalaiset arkkitehdit äänestivät rakennuksen vuonna 1885 maan viidenneksi kauneimmaksi. Rakennuksen ensimmäisessä kerroksessa toimi 3. piirin siviilioikeus ja toisessa kerroksessa 2. piirin poliisioikeus.

Vuoteen 1929 mennessä oikeustalossa käsiteltiin enää naisten oikeustapauksia ja ryhmän muut rakennukset oli korvattu 11-kerroksisella naisten pidätyskeskuksella. Kun oikeuspiirejä uudistettiin vuonna 1946, Jefferson Market Courthouse jäi käyttämättömäksi. Sen tiloissa toimi väliaikaisesti Yhdysvaltain väestönlaskentavirasto ja poliisiopisto. Rakennuksen ei kuitenkaan katsottu sopivan erityisesti mihinkään hallinnon tehtävään. Sen ovet suljettiin vuonna 1958 ja seuraavana vuonna rakennus oli tarkoitus huutokaupata. Paikalliset järjestöt alkoivat kuitenkin ajaa rakennuksen säilyttämistä. Lopulta tuolloinen pormestari Robert F. Wagner ja kaupunkisuunnittelulautakunnan puheenjohtaja James Felt päättivät säilyttää rakennuksen. Myymisen sijaan rakennus päätettiin muuttaa New York Public Libraryn sivukirjastoksi. Muutostyöt suunnitteli arkkitehti Giorgio Cavaglieri. Rakennus toimii edelleen kirjastotilana Jefferson Market Libraryn nimellä.

## Lähteet
Joaquín Malats

**Joaquín Malats** (1872–1912) oli espanjalainen pianisti ja säveltäjä.

Malats oli kotoisin Barcelonasta. Isaac Albéniz sävelsi vuonna 1907 päivätyn kirjeensä mukaan häntä varten teoksen *[[Iberia (musiikkiteos)|Iberia]]*, jonka varhaisimpiin esittäjiin Malats kuului. Malats sai virtuoosina arvostusta Euroopassa sekä Yhdysvalloissa ja sävelsi itse runsaasti salonkimusiikkia. Erityisen suosituksi nousi hänen teoksensa *Serenata española*.
	
## Lähteet

## Aiheesta muualla
* IMSLP: nuotteja
Kivijärven paloasema

**Kivijärven paloasema** sijaitsee Kivijärvellä osoitteessa Virastotie 5. Se toimii Keski-Suomen pelastuslaitoksen alaisuudessa. Kivijärvellä toimii osa-aikainen palokunta, Kivijärven PVPK, Kivijärven palomiehet ry.

## Lähteet

## Aiheesta muualla
* Keski-Suomen pelastuslaitos (verkkosivut)
Kuhmoisten paloasema

Pirkanmaan pelastuslaitoksen **Kuhmoisten paloasema** sijaitsee Kuhmoisissa osoiteessa Vellahdentie 1.  Kuhmoisissa toimii Kuhmoisten VPK.  

## Lähteet
Soikkolan luterilainen seurakunta

**Soikkolan luterilainen seurakunta** oli Soikkolan kylässä sijainnut luterilainen seurakunta, joka perustettiin 1620-luvulla. 1700-luvun alun sotavuosien jälkeen Soikkolassa, Kattilalla ja Kapriolla oli yhteinen kirkkoherra. Vuoden 1740 tienoilla Soikkola ja Kattila yhdistettiin, ja vuonna 1834 niihin liitettiin myös Novasolkan seurakunta.

Vuonna 1740 Soikkolaan rakennettiin uusi kirkko, mutta kun se oli lähes valmis, venäläinen pappi vaati sen siirrettäväksi kauemmaksi ortodoksikirkon luota. Uusi puukirkko rakennettiin Järvenperän kylään ilmeisesti vuonna 1810. Kirkko paloi vuonna 1905, ja uusi puukirkko valmistui vuonna 1910. 1900-luvun alussa kirkkoherran virka oli pitkään täyttämättä, koska köyhään seurakuntaan, jonka kolme kirkkoa sijaitsivat kaukana toisistaan, oli vaikeaa löytää hakijoita.

Vuonna 1919 kolme seurakuntaa erosivat jälleen toisistaan. Soikkolasta tuli vuonna 1930 rajavyöhykettä, eikä sinne enää päästetty saarnaajia. Vuonna 1936 kirkkorakennus muutettiin viljamakasiiniksi.

Soikkolan luterilaiseen seurakuntaan kuului 33 kylää: Hamala, Harkkola, Uusi Harkkola, Järvenperä, Kirkonmäki (Soikkola), Kolkanpää, Koskina, Koskisenkylä, Loka (Loas), Loukkula, Metsäkylä, Mäkkylä, Mättäsi, Otsave, Oussimäki, Peipiä, Pätsinä, Repola, Ruutsia, Röllölä, Saarove, Savimäki, Pieni Somero, Suuri Somero, Suija, Säätinä, Tammikontu, Tarinaisi, Uusikylä, Venakontsa, Viistina, Voloitsa ja Vääräoja. Vuonna 1919 seurakuntaan kuului noin 700 henkeä. 

## Lähteet
Soikkolan niemi

**Soikkolan niemi** () on Suomenlahden etelärannalla Kaprion- ja Laukaanlahden välinen niemi. Nykyään alue kuuluu Leningradin alueen Jaaman piirin Viistinän ja Niisnovan kuntiin. Alueella on sijainnut myös entiset Soikkolan ortodoksinen seurakunta ja Soikkolan luterilainen seurakunta, sekä Soikkolan kylä.

## Soikkolan niemen asutus

1900-luvun alkupuolelle saakka Soikkolan niemi oli pääosin inkerikkojen asuinaluetta ja siten ortodoksista seutua. Inkerikkojen asumia kyliä olivat Hamala, Kolkanpää, Koskina, Loka (Loas), Loukkula, Metsäkylä, Mättäsi, Oussimäki, Pätsinä, Repola, Ruutsia, Röllölä, Saarove, Savimäki, Soikkola, Suuri-Somero, Tammikontu, Uusi-Harkkola, Viistinä. Inkerikkojen lisäksi luterilaisia, inkerinsuomalaisia äyrämöisiä asui vielä 1800-luvun puolivälissä seuraavissa kylissä: Mäkkylä, Otsave, Peipiä, Suija, Säätinä, Tarinaisi, Uusikylä, Vanha-Harkkola, Venakontsa, Voloitsa. Koskisenkylässä oli inkerikkojen lisäksi saksalaisia. Pelkästään äyrämöisten asuttamia kyliä olivat Järvenperä ja Vääräoja. Toisenuskoisiin kohdistetun painostuksen alla 1900-luvulla tullessa äyrämöiset vetäytyivät muutamiin kyliin ja leimallisimmin äyrämöiskyliksi jäivät Uusikylä ja Vääräoja. Venäläisiä asui vanhastaan vain Pienessä-Somerossa.

1930-luvulla Soikkolan niemelle rakennettiin suuri sotilastukikohta, jonka neuvostoliittolaiset tuhosivat toisen maailmansodan vetäytymisvaiheessa. Sodan aikana suomalaiset ja inkerikot siirrettiin Suomeen. Neuvostoliittoon palattuaan heidät karkotettiin Sisä-Venäjälle. Ensimmäiset kanta-asukkaat pääsivät palaamaan 1950-luvulla.

Nykyisin Soikkolan niemellä asuu muutama sata inkerikoiksi tunnustautuvaa ihmistä ja inkeroisen kielikin on jossain määrin säilynyt. Soikkolassa toimii inkeroiskuoro, kansanperinneryhmä ja museo.

## Katso myös
* Soikkola (kylä)
* Soikkolan luterilainen seurakunta

## Lähteet

## Aiheesta muualla

*Kattila, Soikkola ja Novasolkka Virtuaali-Inkeri -sivustolla
*Sivu Soikkolan ortodoksisen seurakunnan historiasta
Riina Korkiamäki

**Riina Korkiamäki** (s. 6. lokakuuta 1997) on suomalainen pesäpalloilija. Korkiamäki edustaa Superpesiksessä pelaavia Porin Pesäkarhuja. Korkiamäki on saavuttanut Pesäkarhuíssa pelatessaan yhden SM-kullan kaudella 2021. Hänen kasvattajaseuransa on Loimaan Palloilijat. Korkiamäki on edustanut urallaan Superpesiksessä myös Vihdin Palloa ja Mynämäen Vesaa. Korkiamäki on pelannut urallaan 75 Superpesiksen runkosarjaottelua. Näissä hän on lyönyt 19 tavallista juoksua, tuonut 46 juoksua ja kerännyt 248 kärkilyöntiä. Korkiamäki on pelannut urallaan seitsemän Superpesiksen ylempää pudotuspeliottelua. Näissä hän on tuonut kaksi juoksua ja kerännyt 11 kärkilyöntiä. Korkiamäki on pelannut urallaan kolme Superpesiksen alempaa pudotuspeliottelua. Näissä hän on tuonut kaksi juoksua ja kerännyt seitsemän kärkilyöntiä. Tilastot päivitetty kauden 2021 jälkeen.

## Lähteet